方大琮

方大琮  ， 字德潤 ， 號鐵庵 ， 又號壺山 。 莆田 （ 今屬福建 ） 人 。 寧宗開禧元年 （ 1205年 ） 進士 ， 授南劍州教授 。 歷知將樂縣 、 永福縣 。 理宗端平元年 （ 1234 ） ， 擢監六部門 ， 累遷右正言 ， 兼國史院編修官 、 實錄院檢討官 。 寶慶初年 （ 1225年 ） ， 史彌遠擁立理宗 ， 殺濟王趙竑 ， 天下冤之 。 端平三年 （ 1236年 ） ， 大琮上疏論濟王之冤 ， 被殿中侍御史蔣峴所劾 ， 與正字王邁 、 編修劉克莊同日被逐出京城 ， 主管紹興府鴻禧觀 ， 起用爲福建路轉運判官 。 淳祐元年 （ 1241年 ） ， 知廣州 ， 淳祐四年 ， 兼廣東經略安撫使 。 淳祐六年 ， 進寶章閣直學士 ， 知隆興府 。 淳祐七年 （ 1247年 ） 五月以疾卒 ， 諡忠惠 。 其族孫方良永 、 方良節等輯 《 鐵庵方公文集 》 四十五卷 。